CELEX: 62010TN0353
Language: fi
Date: 2010-08-31 00:00:00
Title: Asia T-353/10: Kanne 31.8.2010 — Lito Maieftiko Gynaikologiko kai Cheirourgiko Kentro v. komissio

23.10.2010   
            
            
               FI
            
            
               Euroopan unionin virallinen lehti
            
            
               C 288/55
            
         
      Kanne 31.8.2010 — Lito Maieftiko Gynaikologiko kai Cheirourgiko Kentro v. komissio
      (Asia T-353/10)
      ()
      (2010/C 288/102)
      Oikeudenkäyntikieli: kreikka
      
         Asianosaiset
      
      
         Kantaja: Lito Maieftiko Gynaikologiko kai Cheirourgiko Kentro (Ateena, Kreikka) (edustaja: asianajaja E.Tzannini)
      
         Vastaaja: Euroopan komissio
      
         Vaatimukset
      
      Kantaja vaatii, että yleisen oikeusasteen tuomioistuin
      
                  —
               
               
                  hyväksyy kanteen
               
            
                  —
               
               
                  kumoaa riidanalaisen maksumuistutuksen
               
            
                  —
               
               
                  ottaa huomioon kantajan väitteet, jos yleisen oikeusasteen tuomioistuin katsoo, että on palautettava summat sellaisina kuin ne mainitaan kantajan 5.11.2009 päivätyssä muistiossa
               
            
                  —
               
               
                  kumoaa riidanalaisen toimen myös siltä osin kuin se koskee kolmatta erää, jota ei ole maksettu
               
            
                  —
               
               
                  vähentää mahdollisesti palautettavista määristä kolmannen erän, jonka maksua on odotettu viiden vuoden ajan, määrät, joita ei ole koskaan maksettu
               
            
                  —
               
               
                  pitää tätä kannetta tekijänä, joka katkaisee kolmannen erän maksua koskevan oikeuden vanhentumisen
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Nyt esillä olevalla kanteella kantaja vaatii kumottavaksi komission päätöksen, joka sisältyy 22.7.2010 päivättyyn maksumuistutukseen nro 3241007362 ja liittyy siihen, että kantaja osallistui DICOEMS-tutkimusohjelmaan nro 507760, ja tilintarkastuksen 09-BA74-028 johtopäätösten soveltamiseen.
      Väitteidensä tueksi kantaja vetoaa seuraaviin perusteisiin:
      
                  —
               
               
                  sen yleisen oikeusperiaatteen loukkaaminen, jonka mukaan epäedullisen toimen perustelut on mainittava toimessa, jotta perustelujen lainmukaisuutta voidaan valvoa, sillä riidanalaisessa maksumuistutuksessa ei ole mitään perusteluja
               
            
                  —
               
               
                  tosiseikkojen arviointivirhe, sillä vastaaja ei ole ottanut huomioon todisteita eikä varsinkaan timesheets-asiakirjoja, jotka kantaja toimitti 5.11.2009 päivätyn muistionsa liitteenä
               
            
                  —
               
               
                  oikeudellinen virhe ja perusteluja koskeva virhe, koska vastaaja ei ole ottanut huomioon kantajan tosiseikkoja koskevia väitteitä ja koska vastaaja on hylännyt ne väärinkäytösluonteisesti ja perusteluja esittämättä
               
            
                  —
               
               
                  vilpittömän mielen ja luottamuksensuojan periaatteiden loukkaaminen, sillä vastaaja on väärinkäytösluonteisesti jättänyt suorittamatta ohjelman viimeisen erän kantajalle ja mitätöinyt kantajan kaiken tutkimustyön viiden vuoden kuluttua ohjelman päättämisestä.